SET ปิดลบ 8 จุด รับแรงขายลดเสี่ยงก่อนหยุดยาว “สงกรานต์”
SET ปิดลบ 8 จุด นลท.ขายลดเสี่ยงก่อนหยุดยาว “สงกรานต์” แนวโน้มพรุ่งนี้แกว่งแคบ ให้แนวต้าน 1,680-1,685 จุด แนวรับ 1,665-1,670 จุด
SET ปิดลบ 8 จุด นลท.ขายลดเสี่ยงก่อนหยุดยาว “สงกรานต์” แนวโน้มพรุ่งนี้แกว่งแคบ ให้แนวต้าน 1,680-1,685 จุด แนวรับ 1,665-1,670 จุด
11 เม.ย. 2565

นายชัยพร น้อมพิทักษ์เจริญ รองกรรมการผู้จัดการสายงานค้าหลักทรัพย์บุคคล บล.บัวหลวง กล่าวว่า ตลาดหุ้นไทยวันนี้ปรับลดลงตามทิศทางตลาดหุ้นอื่นในภูมิภาคเอเชีย จากปัจจัยภายนอกความกังวลจำนวนผู้ติดเชื้อโควิด-19 ในจีนพุ่งสูงขึ้น ทำให้ยังเห็นการล็อกดาวน์ต่อเนื่อง อาจส่งผลกดดันต่อการเติบโตของเศรษฐกิจโลก ประกอบกับเกิดแรงขายลดความเสี่ยงก่อนเข้าสู่วันหยุดยาวช่วงเทศกาลสงกรานต์ เป็นปัจจัยเข้ามากดดันดัชนีในวันนี้
สำหรับแนวโน้มในวันพรุ่งนี้คาดว่าดัชนีจะแกว่งตัวในกรอบแคบและซึมตัวลงช่วงก่อนเข้าวันหยุดยาว การซื้อขายยังไม่คึกคักเช่นเดียวกับวันนี้ ปัจจัยส่วนใหญ่เกี่ยวกับเรื่องการปรับขึ้นอัตราดอกเบี้ยและการลดขนาดงบดุลของสหรัฐฯรับรู้ไปมากแล้ว แต่ยังมีปัจจัยที่กดดันจากอัตราผลตอบแทนพันธบัตรสหรัฐฯ (Bond Yield) เร่งตัวขึ้นสูง
ทั้งนี้ให้แนวต้าน 1,680-1,685 จุด แนวรับ 1,665-1,670 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 2,726.26 ล้านบาท ปิดที่ 156.50 บาท ลดลง 2.00 บาท
EA มูลค่าการซื้อขาย 2,584.35 ล้านบาท ปิดที่ 86.75 บาท ลดลง 0.75 บาท
BDMS มูลค่าการซื้อขาย 1,832.72 ล้านบาท ปิดที่ 25.75 บาท เพิ่มขึ้น 0.75 บาท
PTTEP มูลค่าการซื้อขาย 1,383.05 ล้านบาท ปิดที่ 146.00 บาท เพิ่มขึ้น 3.00 บาท
KCE มูลค่าการซื้อขาย 1,364.93 ล้านบาท ปิดที่ 61.00 บาท ลดลง 2.25 บาท